पदोन्नति परीक्षा में फेल 22 सिपाहियों ने आईजी, एसपी पर किया परिवाद
कांस्टेबलसे हेड कांस्टेबल पदोन्नति परीक्षा में फेल हुए 22 सिपाहियों ने चयन समिति के चेयरमैन आईजी आनंद श्रीवास्तव और एसपी राजेंद्र प्रसाद गोयल के खिलाफ कोर्ट में परिवाद किया है। इन्होंने परीक्षा में गड़बड़ी कराने का आरोप लगाते हुए चयन प्रक्रिया रोकने की मांग की है। कोर्ट ने मामले में आईजी, एसपी और बतौर सरकार के प्रतिनिधि कलेक्टर रोहित गुप्ता को बुधवार तक जवाब पेश करने के लिए कोर्ट में तलब किया है। सिपाहियों ने परिवाद में आरोप लगाया है कि 12 नवंबर 2015 को मीरा गर्ल्स कॉलेज में हुई इस परीक्षा में अधिकारियों ने अपने चहेते सिपाहियों को पास कराने के लिए प्रश्न पत्र लीक किए। शेष| पेज 2
उन्हेंपास कराने के लिए परीक्षा अलग कमरों में हुई। वहां उन्हें नकल के साधन भी मुहैया कराए गए। कॉपियां जांचने में भी पक्षपात किया गया। उधर, एसपी राजेंद्र प्रसाद गोयल ने कहा कि परीक्षा में पूरी तरह से ईमानदारी और पारदर्शिता बरती गई थी। अगर किसी को संदेह है तो आरटीआई से कॉपियों की फिर जांच करा सकते हैं। उन्हें फेल होने का कारण खुद पता चल जाएगा।
hin_Deva hin_Deva hin_Deva